
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2195 (1) 

Κήρυξη αναδασωτέας έκτασης δύο στρεμμάτων και 473 τ.μ. (2, 

473 στρεμμ.) στη θέση «Παπαγιάννη» ή Λάζι Τούμπα της Κοινό¬ 
τητας Φολόης του Νομού Ηλείας . 

Ο Δ/ΝΤΗΣ ΔΑΣΩΝ ΝΟΜΟΪ ΗΛΕΙΑΣ 
’ Εχοντας υπόψη: ' 

1. Τις διατάξεις για διοικητική αποκέντρωση και την 5651/85 
απόφαση Ν. Ηλείας «περί παροχής εξουσιοδοτήσεως στους πρ/νους 
των ϊπηρ. υπογράφειν εντολή Νομ. αποφάσεις κλπ». 

2. Τις διατάξεις του άρθρου 117 παρ. 3 του Συντάγματος της χώρας. 

3. Τις διατάξεις του Ν. 998/79 «περί προστασίας των Δασών κλπ» και 
ειδικότερου 

α) του άρθρου 41 παρ. 1, β) του άρθρου 38 ποφ. 1. 

4. Τις διαταγές του ϊπουργείου Γεωργίας, 160417/1180/6.7.80, 
18247/3049/24.9.80, γ) 141823/24.2.83. 

5. Την 6648/19.9.86 πρόταση του Δασαρχείου για κήρυξη της 
δασεκτάσεως, που αναφέρεται στο θέμα ως αναδασωτέας διότι η δασική 
βλάστηση, που την κάλυπτε, καταστράφηκε με εκχέρσωση από τον 
Παναγιώτη Νικολ. Τασουλόπουλο, κάτοικο Φολόης και επιβάλλεται η 
εκ νέου δάσωσή της αποφασίζουμε: 

Κηρύσσουμε αναδασωτέα με σκοπό την επαναδημιουργία με φυ¬ 
σική αναγέννηση, της δασικής βλάστησης που καταστράφηκε με 
εκχέρσωση από τον Παναγιώτη Νικολ. Τασουλόπουλο, κάτοικο Φο¬ 
λόης, την δημόσια Δασική έκταση, εμβαδού δύο στρεμ. και 473 
τ.μ. (2,473 στρεμ.) που’βρίσκεται στη θέση «Παπαγιάννη ή Λάζι 
Τούμπα» της Κοινότητας Φολόης. 

Προσδιορίζεται από τα στοιχεία Α, Β, Γ. Δ, Ε, Ζ, Η, Θ, I, Κ, Λ, Μ, Ν, 
Α και έχει όρια: 

Ανατολικά: Με αγροτικό δρόμο. 

Δυτικά: Με αγρό Ιωάννου θεοφιλόπουλου. 

Βόρεια: Με αγρό Παναγ. Νικ. Τασουλόπουλου. 

Νότια: Με δημόσια δασική έκταση από κουμαριές και ρείκια, όπως φαίνεται 
στο συνημμένο διάγραμμα που αποτελεί αναπόσπαστο μέρος της οιπόφασης 
αυτής. 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με το Ν. 998/79 και να κοινοποιηθεί στον Παναγ. Νικ. 
Τασουλόπουλο κάτοικο Φολόης με έναρξη ισχύος στον ανωτέρω, από 
της κοινοποιήσεως, βάσει άρθρου 37 Ν. 3200/55. 

Πύργος, 30 Σεπτεμβρίου 1986 
Με εντολή Νομάρχη 
Ο Δ/ντής Δασών 
ΠΑΣΧΑΛΗΣ ΚΡΪΩΝΙΔΗΣ 

ΑριΟ. 2196 (2) 

Κήρυξη αναδασωτέας έκτασης δύο στρεμμάτων και 528 τ.μ, (2,528 στρεμμ.) 

στη θέση «Λάζι Τούμπα» της Κοινότητας Φολόης του Νομού Ηλείας . 

Ο Δ/ΝΤΗΣ ΔΑΣΩΝ ΝΟΜΟΥ ΗΛΕΙΑΣ 
' Εχοντας υπόψη: 

1. Τις διατάξεις για διοικητική αποκέντρωση και την 5651/85 
απόφαση Ν. Ηλείας «περί παροχής εξουσιοδοτήσεως στους πρ/νους των 
Υπηρ. υπογράφειν εντολή Νομ. αποφάσεις κλπ». 

2. Τις διατάξεις του άρθρου 117 παρ.3του Συντάγματος της χώρας. 

3. Τις διατάξεις του Ν. 998/79 «περί προστασίας των Δασών κλπ» και 
ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας, 160417/1180/6.7.80, 
18247/3049/24.9.80, γ) 141823/24.2.83. 

5. Την 6649/19.9.86 πρόταση του Δασαρχείου Πύργου για κή¬ 
ρυξη της δασεκτάσεως, που αναφέρεται στο θέμα ως αναδασωτέας 
διότι η δασική βλάστηση, που την κάλυπτε, καταστράφηκε με εκχέρ- 
σωση από τον Αλεξ. Δημ. Μουσσά, κάτοικο Φολόης και επιβάλλεται 
η εκ νέου δάσωσή της αποφασίζουμε; 


Κηρύσσουμε αναδασωτέα με σκοπό -την επαναδημιουργία με φυσική 
αναγέννηση, της δασικής βλάστησης που καταστράφηκε με έκχέρσωση 
από τον Αλεξ. Δημ. Μουσσά, κάτοικο Φολόης, την δημόσια Δασική 
έκταση, εμβαδού δύο στρεμ. και 528 τ.μ. (2,528 στρεμ.) που βρίσκεται 
στη θέση «Λάζι Τούμπα» της Κοινότητας Φολόης. 

Προσδιορίζεται από τα στοιχεία Α, Β, Γ, Δ, Α και έχει όρια: 

Ανατολικά: Με Δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με αγρό Αλεξ. Δημ. Μουσσά, όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσε'ως 
σύμφωνα με το Ν. 998/79 και να κοινοποιηθεί στον Αλεξ. Δημ. Μουσσά, 
κάτοικο Φολόης με έναρξη ισχύος στον ανωτέρω, από της κοινοποιή- 
σεως, βάσει άρθρου 37 Ν. 3200/55. 

Πύργος, 30 Σεπτεμβρίου 1986 
Με εντολή Νομάρχη 
Ο Δ/ντής Δασών 
ΠΑΣΧΑΛΗΣ ΚΡΥΩΝΙΔΗΣ 

Αρίθ. 2212 (3) 

Κήρυξη αναδασωτέας έκτασης ενός στρέμματος και 994 τ.μ. (1,944 στρεμ.) 

στη ,θέση «Ντερέκι» της Κοινότητας Ηράκλειας του Νομού Ηλείας. 

Ο Δ/ΝΤΗΣ ΔΑΣΩΝ ΝΟΜΟΥ ΗΛΕΙΑΣ 

. ' Εχοντας υπόψη: 

1. Τις διατάξεις για διοικητική αποκέντρωση και την 5651/85 
απόφαση Ν. Ηλείας «περί παροχής εξουσιοδοτήσεως στους πρ/νους των 
Υπηρ. υπογράφειν εντολή Νομ. αποφάσεις κλπ». 

2. Τις διατάξεις του άρθρου 117 παρ. 3 του Συντάγματος της χώρας. 

3. Τις διατάξεις του Ν. 998/79 «περί προστασίας των Δασών κλπ» και 
ειδικότερα: 

α) του άρθρου 41'παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας, 160417/1180/6.7.80, 
18247/3049/24:9.80, γ) 141823/24.2.83. 

5: Την 6766/25.9.86 πρόταση του Δασαρχείου Πύργου για κή¬ 
ρυξη της δασεκτάσεως που αναφέρεται στο θέμα ως αναδασωτέας 
διότι η δασική βλάστηση που την κάλυπτε καταστράφηκε με εκχέρ- 
σωση από το Δημήτριο Καμπίλαυκο κάτοικο Ηράκλειας και επιβάλλε¬ 
ται η εκ νέου δάσωσή της, αποφασίζουμε: 


Κηρύσσουμε αναδασωτέα με σκοπό την επαναδημιουργία με φυσική 
αναγέννηση της δασικής βλάστησης που καταστράφηκε με εκχέρσωση 
από τον Δημήτριο Δημ. Καμπίλαυκο, κάτοικο Ηράκλειας, την δημόσια 
δασική έκταση εμβαδού ενός στρέμματος και 944 τ.μ. (1,944 στρεμ) 
που βρίσκεται στη θέση «Ντερέκι» της Κοινότητας Ηράκλειας. 

Προσδιορίζεται από τα στοιχεία Α, Β, Γ, Δ, Α και έχει όρια: 

Ανατολικά: Με Δημόσιο Δάσος χ. πεύκης. 

Δυτικά: Με Δημόσιο Δάσος χ. πεύκης. 

Βόρεια: Με Δασική οδό. 

Νότια: Με αγρό Δημητρίου Καμπϊλαυκου, όπως φαίνεται στο συνημμένο 
διάγραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως σύμ¬ 
φωνα με το Ν. 998/79 και να κοινοποιηθεί στον ανωτέρω εκχερσωτή με 
έναρξη ισχύος γι’ αυτόν από της κοινοποιήσεως, βάσει άρθρου 37 Ν. 
3200/55. 

Πύργος, 30 Σεπτεμβρίου 1986 
. Εντολή Νομάρχη 
Ο Δ/ντής Δασών 
ΠΑΣΧΑΛΗΣ ΚΡΥΩΝΙΔΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οίχ. 64501/3953 (4) 

Χαρακτηρισμός ως διατηρητέου του κτιρίου που βρίσκεται στις 
οδούς Γούναρη αρ. 8 και Κ. Τζαβέλλα στη πόλη της Δράμας, 
φερόμενου ως ιδιοκτησία κληρονόμων Τζήμα και καθορισμός 
ειδικών όρων και περιορισμών δόμησής του. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και Περιβάλ¬ 
λοντος (ΦΕΚ 767/Β) και ειδικότερα το άρθρο 5, όπως τροποποιήθηκε με 
την υπ’ αριθ. 28112/356/17.4.1985 όμοια απόφαση (ΦΕΚ 205/Β/85). 

3. Την από 11.7.1986 αιτιολογική έκθεση της Δ/νσης Παραδοσια¬ 
κών Οικισμών και Περιβάλλοντος (Γ7). 

4. Την παρέλευση της προθεσμίας που ορίζεται από τις διατάξεις 
του άρθρου 4 παρ. 2 του Ν. 1577/85 (ΦΕΚ 210Α) χωρίς να περιέλ¬ 
θουν στη Δ/νση Παραδοσιακών Οικισμών και Περιβάλλοντος (Γ7) 
τυχόν αντιρρήσεις των ενδιαφερομένων, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στις οδούς 
Γούναρη αρ. 8 και Κ. Τζαβέλλα στην πόλη της Δράμας φερόμενο ως 
ιδιοκτησία κληρονόμων Τζήμα, όπως φαίνεται σημειωμένο στο σχετικό 
πρωτότυπο τοπογραφικό διάγραμμα σε κλίμακα 1:500 που θεωρήθηκε 
από τον Προϊστάμενο της Δ/νσης Πολεοδομικών Εφαρμογών με την 


υπ’ αρ. 64501/1986 πράξη του και που συνοπτικό του αντίτυπο 
δημοσιεύεται με την παρούσα απόφαση; 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοαμητικών στοιχείων του. 

3. Επιτρέπεται η επισκευή ο εκσυγχρονισμός των εγκαταστά¬ 
σεων, η ενίσχυση στο φέροντα οργανισμό, καθώς και επεμβάσεις 
για λόγους λειτουργικούς του διατηρητέου κτιρίου εφόσον δεν αλλοι¬ 
ώνεται ο αρχιτεκτονικός χαρακτήρας του. 

4. Επιτρέπεται η ανέγερση νέου κτιρίου στο προς την οδό Κ. 
Τζαβέλλα ακάλυπτο τμήμα του οικοπέδου χωρίς υπέρβαση του * 
ισχύοντα στην περιοχή συντελεστή δόμησης και σε απόσταση 4.00 
μ. τουλάχιστον από το διατηρητέο κτίριο μετά από έγκριση της 
σχετικής μελέτης από την αρμόδια Επιτροπή Πολεοδομικού και 
Αρχιτεκτονικού Ελέγχου (ΕΠΑΕ). 

5. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο κτίριο αυτό. Επιτρέπεται μόνο η τοποθέτηση επι¬ 
γραφών περιορισμένων διαστάσεων που υποδηλώνουν την χρήση 
του κτιρίου μετά από έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

6. Για οποιαδήποτε επέμβαση στο εξωτερικό και εσωτερικό του 
διατηρητέου κτιρίου απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

7. Η ισχύς της ηαρούσας απόφασης αρχίζει από την δημοσίευση 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Σεπτεμβρίου 1986 

ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. ΑΠ/ΠΜ 40776 (5) 

Αναστολή οικοδομικών εργασιών και χορήγησης οικοδομικών 

αδειών σε Ο.Τ. των περιοχών Καραμπουρνάκι και Βυζάντιο του 

Δήμου Καλαμαριάς Ν. θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
’ Εχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πόλεων 
κλπ» όπως μεταγενέστερα τροποποιήθηκαν και συμπληρώθηκαν και 
ειδικότερα την παρ. 2 του άρθρου 8 όπως η παράγραφος αυτή προστέ¬ 
θηκε 'ΐε το άρθρο 1 του Ν. 551/77 (ΦΕΚ 68/Α). 

2. Τις διατάξεις του Ν. 1558/85 «Κυβέρνηση και Κυβερνητικά Όρ- 
> η«ν«δικότερα το άρθρο 27 (σύσταση Υπουργείου ΠΕ.ΧΩ.ΔΕ). 

3. Τις διατάξεις του Π. Δ/τος 183/86 «Έγκριση τροποποιή¬ 
σεων και καθορισμός όρων και περιορισμών δόμησης από τους 
Νομάρχες» (ΦΕΚ 70Α/5.6.86). 

4. Τις διατάξεις του Ν. 1337/83 (ΦΕΚ 33/Α) όπως τροποποιήθη¬ 
καν και συμπληρώθηκαν και ειδικότερα το άρθρο 33 όπως συμπληρώ¬ 
θηκε με το άρθρο 8 παρ. 15 του Ν. 1512/85 (ΦΕΚ 4 Α/11.1.85). 

5. Την αριθμ. 321/86 απόφαση του Δημοτικού Συμβουλίου Καλαμαριάς 
για επιβολή προκηπίου στις περιοχές Καραμπουρνάκι και Βυζάντιο. 

6. Την αριθμ. 370/86 απόφαση του Δημοτικού Συμβουλίου Καλαμαρίας 
για επιβολή τρίμηνης αναστολής οικοδ. εργασιών στα παρακάτω Ο.Τ. 

α) Το μεταξύ των οδών Γαβριηλίδη - Περγάμου - Δωδεκανήσου και 
Μαγνησίας. 

β) Το μεταξύ των οδών Γαβριηλίδη — Περγάμου - Δωδεκανήσου και 
Αργοναυτών. 

γ) Το μεταξύ των οδών Γαβριηλίδη - Αργυραπούλου - Δωδεκανήσου 
και Ινεπόλεως. 


δ) Το μεταξύ των οδών Γαβριηλίδη- Ινεπόλεως - Δωδεκανήσου 
και Στράβωνος. 

7. Το γεγονός ότι ο Δήμος κίνησε τη διαδικασία τροποποίησης του 
σχεδίου της περιοχής, αποφασίζουμε: 

Αναστέλλουμε για τρεις^3) μήνες τις οικοδομικές εργασίες και την 
έκδοση οικοδομικών αδειών στα παρακάτω Ο.Τ. του Δήμου Καλαμαριάς. 

α) Το μεταξύ των οδών Γαβριηλίδη — Περγάμου — Δωδεκανήσου και 
Μαγνησίας. 

β) Το μεταξύ των οδών Γαβριηλίδη — Μαγνησίας — Δωδεκανήσου και 
Αργοναυτών. 

γ) Το μεταξύ των οδών Γαβριηλίδη — Αργυροπούλου — Δωδεκανήσου 
και Ινεπόλεως. 

δ) Το μεταξύ των οδών Γαβριηλίδη - Ινεπόλεως - Δωδεκανήσου 
και Στράβωνος, όπως η περιοχή αυτή φαίνεται να περικλείεται με 
μπλέ γραμμή στο σχετικό τοπογραφικό διάγραμμα 1:5000 που θεωρή¬ 
θηκε από το Δ/ντή Πολεοδομίας και που συνοπτικό αντίτυπό του 
δημοσιεύεται με αυτή την απόφαση. 

Η παρούσα να δημοσιευθεί στην Εφημερίδα της Κυβέρνησης 
(άρθρο 1 του Ν.Δ. 1918/71) και η ισχύς της αρχίζει από την 
κοινοποίηση της στους ενδιαφερομένους σύμφωνα με τις διατάξεις 
του άρθρου 37 του Ν. 3200/55. 

Θεσσαλονίκη, 12 Σεπτεμβρίου 1986 

Ο Νομάρχης 
ΝΙΚΟΣ ΠΙΝΑΚΙΔΗΣ 

(6) 

Ανακοίνωση παρακαταθέσεως αποζημιώσεως λόγω προσκυρώσεως 
ιδιοκτησίας στην περιοχή ΜΑΣΤΑΜΠΑ Ηρακλείου Κρήτης. 

Ο Βασίλειος Αγαπητού Χρυσοχόος κάτοικος Ηρακλείου Κρήτης, 
οδός Μεγάλου Αλεξάνδρου αριθμ. 48, κατέθεσε στο Ταμείο Παρακατα¬ 
θηκών και Δανείων (Γραφείον Ηρακλείου) με το 39.683/6.11.1985 
γραμμάτιο συστάσεως παρακαταθήκης του γραφείου αυτού, το 1/2 
της προσωρινά καθορισθείσης αποζημιώσεως με την με αριθμό 
300/1985 απόφαση του Μονομελούς Πρωτοδικείου ποσού δραχ. τε- 
τρακοσίων εξήντα τριών χιλιάδων διακοσίων πενήντα (463.250) υπέρ 
του αναγνωριζομένου με την ίδια απόφαση δικαιούχου Ελληνικού Δη¬ 
μοσίου για το προσκυρωθέν τμήμα ιδιοκτησίας του με την με αριθμό 
7/1983 πράξη προσκυρώσεως και αναλογισμού αποζημιώσεως για 
τμήμα ιδιοκτησίας του που βρίσκεται στην οδό Αδαμάκη περιοχής 
Μασταμπά, του Δήμου Ηρακλείου την οποία εξέδωσεν ο προϊστάμενος 
του Τμήματος Πολεοδομίας Δήμου Ηρακλείου και το οποίον Τμήμα 
απεικονίζεται στο από 1983 τοπογραφικό διάγραμμα του μηχανικού, 
Ιωάννου Ρουμπάκη εμβαδού 54,50 τ.μ. 

Το παραπάνω γραμμάτιο κατατέθηκε στην συμβολαιογράφο Ηρα¬ 
κλείου Ελένη Βαρβεράκη και συνετάγη η με αριθμό 2,375/5 Σεπτεμ¬ 
βρίου 1986 πράξη καταθέσεως αυτού. * 

Ηράκλειο, 4 Οκτωβρίου 1986 
Ο Καταθέτης 

ΒΑΣΙΛΕΙΟΣ ΑΓΑΠΗΤΟΥ ΧΡΥΣΟΧΟΟΣ 
(Αριθ. διπλ. Δημ. Ταμ. Δικ. Εσ. Αθ. Νο 4256926 σειρά II). 


Ειδοποίηση της γενομένης παρακαταθέσεως αποζημιώσεως τμημάτων 

οικοπέδου, κειμένου εις τον Δήμον Καλαμαριάς Θεσσαλονίκης. 

Δια της υπ’ αριθ. 3974/1977 πράξεως τακτοποιήσεως του Πολεο- 
δομικού Γραφείου Θεσ/νίκης κυρωθείσης δια της υπ’ αριθ. 
16059/78 αποφάσεως του Νομάρχη Θεσ/νίκης, εις την εμφαινομέ- 
νην εις την ρηθείσαν πράξιν και το τοπογραφικό διάγραμμα υπ’ 
αριθμόν 5 ιδιοκτησία του Βασιλείου Στεργιανού, δικαιοπαρόχου των 
νυν ιδιοκτητών 1) Ελένης Χήρας Αντωνίου Σαμαρά το γένος Αθανα¬ 
σίου Στεργιανού ή Στυλιανού 2) Ανθούλας συζ. Αθανασίου Καϊναμίση 
το γένος Αθανασίου Στεργιανού ή Στυλιανού και 3) Χριστίνας Βασι¬ 
λείου Κόντα, κειμένην επί της οδού Ιουστινιανού αρ. 4 του Δήμου 
Καλαμαριάς- Θεσσαλονίκης α) προσεκυρώθη>τμήμα οικοπέδου υπό 
τα στοιχεία 1- 2- 3- 4- 1 εμβαδού 10 μ 2 και β) ρυμοτομήθηκε τμήμα 
οικοπέδου υπό τα στοιχεία 1- 4- 10- 9- 1 εμβαδού 48 μ 2 προς 
όφελος του οικοπέδου των ως άνω υποχρέων. 

Αμφότερα τα ανωτέρω απαλλοτριωθέντα οικοπεδικά τμήματα φέ¬ 
ρονται εις την πράξιν ως ανήκοντα εις τους 1) Αντιόπην συζ. Παναγι- 
ώτου Τριάμπελα, το γένος Γεωργίου Κοντογεώργη 2) Ελένην χήραν 
Παναγιώτου Στασινού το γένος Γεωργίου Κοντογεώργη 3) Μαρίαν 
χήραν Βασιλείου Καγιάφα το γένος Γεωργίου Κοντογεώργη 4) Τρια¬ 


ντάφυλλου Γεωργίου Κοντογεώργη 5) Αναστασίαν συζ. Στυλιανού 
Δαλαμάγκα και 6) Ελισσάβετ ή Αντωνία συζ. Δημ. Πανταζή, αμφοτέ- 
ρων το γένος Αποστόλου Κοντογεώργη. 1 

Δια της υπ’ αριθ. 1967/1985 αποφάσεως του Πολυμελούς Πρω¬ 
τοδικείου Θεσσαλονίκης καθωρίσθη οριστική τιμή μονάδος αποζημι¬ 
ώσεως των ανωτέρω απαλλοτριωθέντων τμημάτων το ποσόν των 
δρχ. 23.000 ανά τετρ. μέτρον η δε αναλογούσα αποζημίωσις εν 
συνόλω εκ δραχμών 1.344.000 παρακατετέθη εις το Ταμείον Πα¬ 
ρακαταθηκών και Δανείων (υποκατάστημα Θεσσαλονίκης) υπό των 
ανωτέρω υποχρέων, εκδοθέντος του υπ’ αριθ. 370055/29.5.86 
γραμματίου συστάσεως παρακαταθήκης όπερ κατετέθη εις την Συμ¬ 
βολαιογράφον Θεσσαλονίκης Δανάη Δημητριάδου- Καυκοπούλου 
συνταγείσης της υπ’ αριθ. 6761/29.5.86 πράξεως καταθέσεως 
συστάσεως παρακαταθήκης της αποζημιώσεως αποδοτέας εις τους 
κατά Νόμον αναγνωρισθησομένους δικαιούχους. 

Εν &ζ< ,Λονίχη, τη 30 Σεπτεμβρίου 1986 
Η Πληρεξούσια Δικηγόρος 
ΜΑΡΙΑ ΟΙΚΟΝΟΜΟΥ- ΚΑΡΤΟΥ 
(Αριθ. διπλ. 5072281/86 του Γ' Δημοσίου Ταμείου θεσ/νίκης) 

-—♦- 

ΔΙΟΡΘΩΣΕΙΣ ΣΦΑΛΜΑΤΩΝ 


(8) 

Στο ΦΕΚ 623/Δ/30.7.86 που δημοσιεύθηκε η υπ' αριθμ. 
Γ46260/1764/16.6.86 απόφαση του Υπουργού ΠΕΧΩΔΕ στα έχο- 
ντάς υπόψη και στην παραγρ. 8 έχει γραφτεί. 

«Τις υπ’ αριθμ. 23/86 και 32/86 γνωμοδοτήσεις.» κλπ αντί του ορ¬ 

θού 

«Τις υπ’ αριθμ. 32/86 και 133/86 γνωμοδοτήσεις.» κ.λ.π.) 

(Από το Υπ. ΠΕΧΩΔΕ) 

-φ- 


(9) 

Στο ΦΕΚ 524/Δ/13.6.86 που δημοσιεύθηκε η 
32300/1214/22.4.86 απόφαση του Υπουργού ΠΕ.Χί> ΔΕ στην 
παράγραφο 3, «αι στον Ιο στίχο επιφέρεται διόρθωση από το λανθα¬ 
σμένο «επιτρέπεται η κατασκευή ο εκσυγχρονισμός...κλπ» στο ορθό 
«επιτρέπεται η επισκευή ο εκσυγχρονισμός....κλπ». 

(Από το Υπ. ΠΕ.ΧΩ.ΔΕ) 

-φ- 


( 10 ) 

Στο ΦΕΚ 614/Δ/25.7.86 που δημοσιεύθηκε η 
46270/1809/19.6.86 απόφαση του Υπουργού ΠΕ.ΧΩ.ΔΕ στο 
άρθρο 1 και στον 14ο στίχο επιφέρεται διόρθωση από το λανθασμένο 

« με την 46270/809/1986 πράξη του. στο ορθό «με την 

46270/1809/86 πράξη του». 

(Από το Υπ. ΠΕ.ΧΩ.ΔΕ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






